CELEX: C2004/314/31
Language: et
Date: 2004-12-18 00:00:00
Title: Esimese Astme Kohtu 5. oktoobri 2004. aasta otsus kohtuasjas T-45/01: Stephen Sanders ja teised versus Euroopa Ühenduste Komisjon (Ühisettevõttes JET töötavad isikud — Võrdne kohtlemine — Ajutise teenistuja staatuse mittekohaldamine — Euratomi asutamislepingu artikkel 152 — Mõistlik tähtaeg — Varaline kahju)

18.12.2004   
            
            
               ET
            
            
               Euroopa Liidu Teataja
            
            
               C 314/12
            
         
      ESIMESE ASTME KOHTU
   
   5. oktoobri 2004. aasta otsus
   kohtuasjas T-45/01: Stephen Sanders ja teised versus Euroopa Ühenduste Komisjon (1)
   
   (Ühisettevõttes JET töötavad isikud - Võrdne kohtlemine - Ajutise teenistuja staatuse mittekohaldamine - Euratomi asutamislepingu artikkel 152 - Mõistlik tähtaeg - Varaline kahju)
   (2004/C 314/31)
   Kohtumenetluse keel: inglise
   Kohtuasjas T-45/01: Stephen Sanders, elukoht Oxon (Ühendkuningriik), ja 94 lisas loetletud hagejat, esindajad QC P. Roth, solicitor I. Hutton ja barrister A. Howard, versus Euroopa Ühenduste Komisjon (esindajad J. Currall ja L. Escobar Guerrero, kohtudokumentide kättetoimetamise aadress Luxembourgis), keda toetab Euroopa Liidu Nõukogu (esindajad J.-P. Hix ja A. Pilette, hiljem J.-P. Hix ja B. Driessen), mille esemeks on nõue hüvitada varaline kahju, mis väidetavalt tekkis selle tõttu, et ühisettevõttes Joint European Torus (JET) töötamiseks ei võetud neid tööle Euroopa ühenduste ajutiste teenistujatena, tegi esimese astme kohus (esimene koda), koosseisus: president B. Vesterdorf ja kohtunikud M Jaeger ja H. Legal; kohtusekretär: ametnik J. Plingers, 5. oktoobril 2004 otsuse, mille resolutiivosa on järgmine:
   
               1.
            
            
               Komisjon on kohustatud hüvitama varalise kahju, mida iga hageja on kandnud seetõttu, et ühisettevõttes Joint European Torus (JET) töötamiseks ei võetud teda tööle komisjoni ajutise teenistujana.
            
         
               2.
            
            
               Kuue kuu jooksul käesoleva otsuse tegemisest peavad pooled teatama esimese astme kohtule ühisel kokkuleppel kindlaksmääratud kahjuhüvitise summa.
            
         
               3.
            
            
               Kokkuleppele mittejõudmise korral esitavad pooled esimese astme kohtule sama tähtaja jooksul oma nõudmised arvudes väljendatult.
            
         
               4.
            
            
               Otsus kohtukulude kohta tehakse hiljem.
            
         
      (1)  EÜT C 134, 5.5.2001.